
Tisztelt Képviselő-testület!

Sülysáp Város Önkormányzata Képviselő-testületének a Képviselő-testület és szervei szervezeti és működési szabályzatáról szóló 10/2024. (XI. 4.) önkormányzati rendelete (SZMSZ) 40. § (3) bekezdésével két állandó bizottságot hozott létre, a Humán Szolgáltatások Bizottságát, valamint a a Pénzügyi és Városfejlesztési Bizottságot. 
Mindkét bizottság 7 főből, 4 képviselő és 3 nem képviselő tagból áll.
Süli Richárd települési képviselő lemondásával – miután ő mindkét bizottságban tag volt – mindkét bizottságban megüresedett egy-egy képviselői hely. 

Az Mötv. 58. § (1) bekezdése alapján a bizottság tagjait a képviselő-testület választja meg, a képviselő-testület megbízatásának időtartamára. 

Mindezek alapján a Humán Szolgáltatások Bizottságában megüresedett bizottsági hely betöltésére Szücsi Balázs települési képviselőt, a Pénzügyi és Városfejlesztési Bizottságban megüresedett bizottsági hely betöltésére pedig Dinnyés József települési képviselőt javaslom megválasztani.
Amennyiben az érintett kéri, az előterjesztés zárt ülésen tárgyalandó.

Az SZMSZ 30. § (4) bek. 2. és 32. § (1) bek. b) pontja alapján a döntés titkos szavazással történik, és minősített többséget igényel.

Kérem a Képviselő-testületet a javaslat megtárgyalására, és döntése meghozatalára.

…/2025. (II. 14.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 58. §-a alapján 
1./ a Humán Szolgáltatások Bizottságában megüresedett bizottsági hely betöltésére Szücsi Balázs települési képviselőt, 
2./ a Pénzügyi és Városfejlesztési Bizottságban megüresedett bizottsági hely betöltésére Dinnyés József települési képviselőt
választja meg. 
Határidő: azonnal
Felelős: polgármester 
Sülysáp, 2025. február 11.

